open-index/open-wikipedia-markdown huggingface dataset:
Сан-Патрысіа (акруга)

**Акруга Сан-Патрысіа** () — акруга штата Тэхас Злучаных Штатаў Амерыкі. На 2000 год у ёй пражывала 67249 чалавек. Па ацэнцы бюро перапісу насельніцтва ЗША ў 2009 годзе насельніцтва акругі складала 68 223 чалавек. Акруговы цэнтр - горад Сінтан. Сфарміравана ў 1846 годзе. Названа ад анднайменнага муніцыпалітэта ў Мексіцы.

Катэгорыя:Акругі Тэхаса
Скары (акруга)

**Акруга Скары** () — акруга штата Тэхас Злучаных Штатаў Амерыкі. На 2000 год у ёй пражывала 16361 чалавек. Па ацэнцы бюро перапісу насельніцтва ЗША ў 2009 годзе насельніцтва акругі складала 16 222 чалавек. Акруговы цэнтр - горад Снайдэр. Сфарміравана ў 1876 годзе. Названа ў гонар Уільяма Рэда Скары, чальца легіслатуры Тэхаса і генерала канфедэратаў.

Катэгорыя:Акругі Тэхаса
Сезон 2019/2020 «ЦАР-Барысфен» Магілёў

У сезоне 2019/2020 баскетбольны клуб «ЦАР-Барысфен» з Магілёва прымаў удзел:
* Чэмпіянат Беларусі 2019/2020 ( **2 месца**),
* Кубак Беларусі 2019 ( **фіналіст**),
* Кубак ФІБА Еўропы 2019/2020 (кваліфікацыйны раўнд),
* Еўразійская баскетбольная ліга 2019/2020 ( **бронзавы прызёр**).

## Склад каманды 
**У чэмпіянаце Беларусі** (рэгулярны сезон, верасень 2019—сакавік 2020 года)

**У чэмпіянаце Беларусі** («Фінал Чатырох», верасень 2020 года)

**У Кубку Беларусі** (верасень 2019 года)

## Трэнеры каманды 
*  Андрэй Крыванос (галоўны трэнер)
*  Уладзімір Капылоў
*  Аляксандр Гуляеў

## Гл. таксама 
* Сезон 2018/2019 «ЦАР-Барысфен» Магілёў
* Сезон 2020/2021 «ЦАР-Барысфен» Магілёў
 

## Спасылкі 
* 2019-2020
2019/2020
ЦАР-Барысфен Магілёў
Катэгорыя:2019 год у Магілёве
Катэгорыя:2020 год у Магілёве
Сезон 2020/2021 «ЦАР-Барысфен» Магілёў

У сезоне 2020/2021 баскетбольны клуб «ЦАР-Барысфен» з Магілёва прымаў удзел:
* Чэмпіянат Беларусі 2020/2021 ( **2 месца**),
* Кубак Беларусі 2020 ( **фіналіст**).

## Склад каманды 
**У чэмпіянаце Беларусі**

**У Кубку Беларусі**

## Трэнеры каманды 
*  Андрэй Крыванос (галоўны трэнер)
*  Аляксандр Гуляеў
* / Дзяніс Пастухоў (гуляючы трэнер)

## Гл. таксама 
* Сезон 2019/2020 «ЦАР-Барысфен» Магілёў
* Сезон 2021/2022 «Барысфена» Магілёў

## Спасылкі 
* 2020-2021
2020/2021
ЦАР-Барысфен Магілёў
Катэгорыя:2020 год у Магілёве
Катэгорыя:2021 год у Магілёве
Бёрт Рэйнальдс

**Бёртан (Бадзі) Леон Рэйналдс-малодшы** (;  — ) — амерыканскі акцёр, адзін з самых паспяховых і высокааплатных зорак Галівуда ў канцы 1970-х гадоў. Лаўрэат дзвюх прэмій «Залаты глобус» (1992, 1998) і прэміі «Эмі» (1991). Найбольш вядомы па галоўнай ролі ў трылогіі «Паліцэйскі і бандыт» і па ролі другога плана ў драме «Ночы ў стылі бугі», якая прынесла яму намінацыю на «Оскар».

## Зноскі
Бабруйская абутковая фабрыка

**Бабруйская абутковая фабрыка** — беларускае прадпрыемства лёгкай прамысловасці, размешчанае ў Бабруйску. Спыніла вытворчую дзейнасць у 2009 годзе, займаецца здачай у арэнду і продажам нерухомасці завадскіх карпусоў, размешчаных каля цэнтра горада.

## Гісторыя 
У 1944 годзе ў Бабруйску была заснавана абутковая майстэрня індывідуальнага пашыву, якая ўваходзіла ў «Белкажабуўтрэст». У 1950 годзе майстэрня ператворана ў абутковую фабрыку ручнога (па іншай інфармацыі — індывідуальнага. У 1991 годзе фабрыка ператворана ў арэнднае прадпрыемства, у 1992 годзе ўвайшла ў канцэрн «Беллегпрам». У 1994 годзе пераўтворана ў адкрытае акцыянернае таварыства. У 2009 годзе фабрыка прадала два паверхі будынка вытворчага корпуса, у 2010—2017 гадах былі прададзеныя склад гатовай прадукцыі, швейны ўчастак, складскія памяшканні, участак ліцця, шэраг гаспадарчых памяшканняў. У 2019 годзе дзяржава выставіла на продаж 24,86% акцый кампаніі. Да гэтага часу фабрыка па-ранейшаму не функцыянавала як вытворчае прадпрыемства, здаючы памяшканні ў арэнду і распрадаючы складскія запасы абутку. У 2020 годзе ў памяшканнях фабрыкі размяшчаліся крамы, офісы, прадпрыемствы сферы абслугоўвання.

У 2018 годзе 87% выручкі кампанія атрымала ад здачы ў арэнду памяшканняў, 10% — ад паслуг транспартнай прахадной і аховы аб’ектаў, чыстая страта за 2018 год склала 15 тыс. руб. у ААТ «Бабруйская абутковая фабрыка» ў 2018 годзе працавала 7 чалавек.

## Заўвагі 
## Літаратура 
* Бобруйская обувная фабрика // Республика Беларусь: энциклопедия. — Т. 2: А—Герань. — Мн.: Беларуская Энцыклапедыя, 2006. — С. 416.

Катэгорыя:Прадпрыемствы Бабруйска
Катэгорыя:Кампаніі Беларусі
Бабруйская швейная фабрыка

**ААТ «Славянка»** (**Бабруйская швейная фабрыка**) — беларускае прадпрыемства лёгкай прамысловасці, размешчанае ў горадзе Бабруйску.

## Гісторыя 
У 1930 годзе ў Бабруйску была створана швейная фабрыка імя Дзяржынскага. У 1940 годзе фабрыка вырабляла 10% швейнай прадукцыі ў Беларускай ССР. У 1990 годзе было праведзена тэхнічнае перааснашчэнне прадпрыемства) ператворана ў вытворча-камерцыйную фірму «Славянка» ў форме арэнднага, затым — народнага прадпрыемства. У 1996 годзе (па іншай інфармацыі, у 2000 годзе. З пачаткам пандэміі COVID-19 у 2020 годзе фабрыка пачала вырабляць шматразовыя маскі (да 120 тысяч у суткі).

## Заўвагі 
## Літаратура 
* Бобруйское швейное предприятие «Славянка» // Республика Беларусь: энциклопедия. — Т. 2: А—Герань. — : Беларуская Энцыклапедыя, 2006. — С. 422.

## Спасылкі 
* Афіцыйны сайт 

Катэгорыя:Прадпрыемствы лёгкай прамысловасці Беларусі
Катэгорыя:Прадпрыемствы Бабруйска
Катэгорыя:Кампаніі Беларусі
Эрнест Вамба дыя Вамба

**Эрнест Вамба дыя Вамба** (; 1942 — 15 ліпеня 2020) — кангалезскі навуковы і палітычны дзеяч. У гады Другой кангалезскай вайны ўзначальваў кісанганскую фракцыю групоўкі КАД.

## Біяграфія 
Нарадзіўся ў Судзі-Лутэтэ, правінцыя Бад-Конга. Выхоўваўся ў шведскіх місіянерскіх школах.

### У ЗША 
Пасля заканчэння сярэдняй школы атрымаў стыпендыю Афраамерыканскага інстытута для навучання ў ЗША. Паступіў ва Універсітэт Заходняга Мічыгана. Пазней вучыўся ў аспірантуры. Потым стаў выкладаць у Брандэйскім універсітэце, а крыху пазней — у Гарвардскім.

Падчас знаходжання ў ЗША ажаніўся з афраамерыканкай і ўдзельнічаў у руху за грамадзянскія правы афраамерыканцаў, уступіўшы ў арганізацыю «Студэнцкі негвалтоўны каардынацыйны камітэт». Як толькі ў Афрыцы пачаўся перыяд дэкаланізацыі, далучыўся да камітэтаў падтрымкі розных панафрыканскіх рухаў.

У апошнія гады жыцця Вамба заставаўся палітычна актыўным, кіруючы групамі маладых актывістаў ў Кіншасе. Прычынай смерці стаў прыступ астмы.

## Заўвагі 
## Працы 
### Кнігі 
* Wamba Dia Wamba, Ernest (2005), "DRC: Globalisation, War and the Struggle for Freedom" in Manji, F., and Burnett, P (eds), *African Voices on Development and Social Justice Editorials from Pambazuka News*, Oxford: Pambazuka News Fahamu Books 
* Wamba Dia Wamba, E., and M. Mamdani, eds (1995), *African Studies in Social Movements and Democracy*, CODESRIA, .
* Wamba Dia Wamba, Ernest (1994), "In Search of a New Mode of Politics in Africa" in *Development in an African Perspective*, London: James Currey.
### Артыкулы 
*"Balkanisation and crisis in eastern Congo Ernest Wamba dia Wamba speaks to Pambazuka News" (2008). Published in *Pambazuka News* Balkanisation and crisis in eastern Congo | Pambazuka News
*"Congo" (2004). Published in Zmag zcommunications.org - zcommunications Resources and Information.
*"Democracy Today: The case of the Democratic Republic of Congo" (2007). Published in *Pambazuka News* Democracy Today: The case of the Democratic Republic of Congo | Pambazuka News
* "Zaire: From the National Conference to the Federal Republic of the Congo?" (2004). Published in *Development Dialogue* No.2

## Спасылкі 
*Interview with Ernest Wamba dia Wamba (2009). Published in Ota Benga Alliance Interview with Ernest Wamba dia Wamba | Ota Benga Alliance
*The Thought and Practice of an Emancipatory Politics for Africa (2022), An interview with Michael Neocosmos The Thought and Practice of an Emancipatory Politics for Africa
* Experiences of Democracy in Africa: Reflections on Practices of Communalist Palaver as a Method of Resolving Contradictions  by Ernest Wamba dia Wamba, 1985
* Rally for Congolese Democracy, GlobalSecurity.org
* Who's Who in the Rebellion: Ernest Wamba dia Wamba, Northeastern University
* Conversation with Ernest Wamba dia Wamba , Institute of International Studies, UC Berkeley, 17 March 2004
* Congo: The Transition - Interview with Wamba, ZNET, 22 June 2004

Катэгорыя:Палітычныя філосафы
Катэгорыя:Выкладчыкі Гарвардскага ўніверсітэта
Катэгорыя:Філосафы XX стагоддзя
Катэгорыя:Філосафы XXI стагоддзя
Катэгорыя:Постаці Дэмакратычнай Рэспублікі Конга
Катэгорыя:Памерлі ад астмы
Шэлбі

**Шэлбі**:
## Прозвішча 
* Ісак Шэлбі, амерыканскі палітык

## Тапонім 
* Шэлбі (акруга, Агая)
* Шэлбі (акруга, Алабама)
* Шэлбі (акруга, Аява)
* Шэлбі (акруга, Ілінойс)
* Шэлбі (акруга, Індыяна)
* Шэлбі (акруга, Кентукі)
* Шэлбі (акруга, Місуры)
* Шэлбі (акруга, Тэнесі)
* Шэлбі (акруга, Тэхас)
Эн Эліят

**Эн Эліят** () — літаратурны персанаж, галоўная гераіня апошняга рамана Джэйн Осцін «Перакананне».

У 19 гадоў Эн Эліят пераканалі разарваць заручыны з Фрэдэрыкам Уэнтвартам, маладым перспектыўным лейтэнантам каралеўскага флота, але простым чалавекам без багацця, і яна так і не выйшла замуж. Самотная, нялюбая ганарыстаму і прэтэнцыёзнаму бацьку і старэйшай сястры, яна вядзе сумнае жыццё векавухі. Сямю гадамі пазней, у верасні 1814 года, малады чалавек, якога яна ніколі не забывала, вяртаецца ў Англію. На флоце ён прасунуўся па службе і разбагацеў. Першыя сустрэчы Эн і Фрэдэрыка балючыя. Ён захаваў уяўленне пра яе як пра чалавека, які занадта лёгка паддаецца ўплыву, і яна ясна бачыць, што ён усё яшчэ злы на яе. Але ў свае 27 гадоў яна пасталела і здабыла дастатковую незалежнасць ад сям’і і сацыяльнага кола, каб самой выбіраць сяброў і сваю будучыню.

Пасмяротна выдадзены раман Джэйн Осцін прадстаўляе партрэт незалежнай, разумнай і меланхалічнай жанчыны, чуйнай і ўважлівай да навакольных, якая зноў набывае ўпэўненасць у сабе, калі ёй даецца другі шанец здабыць шчасце. Гэтае шчасце зусім не падобнае на шчасце іншых гераінь Осцін, бо яна выходзіць замуж не за землеўладальніка ці святара, а за капітана карабля. Яна будзе «*ганарыцца тым, што стала жонкай марака*», але пры гэтым зазнае трывогі і нягоды гэтага стану. Эн Эліят лічыцца самай разважлівай і адказнай осцінаўскай гераіняй, і чытач асаблівым чынам пасвячаецца ў яе думкі, якія адрозніваюцца дакладнасцю і праніклівасцю, чаго не было ў гераінь папярэдніх раманаў.

Ролю Эн Эліят у тэле- і кінаадаптацыях выконвалі  (1960),  (1971),  (1995), Салі Хокінс (2007), Дакота Джонсан (2022).

## Крыніцы 
Катэгорыя:Персанажы Джэйн Осцін
Катэгорыя:Літаратурныя героі
Катэгорыя:Персанажы фільмаў
Катэгорыя:Выдуманыя жанчыны
Нямецкі рынак (Гродна)

**Нямецкі рынак** (таксама Рыбны рынак) — гістарычная назва пляца ў гістарычным цэнтры горада Гродна, дзе раней адбываўся гандаль рыбай. Меў квадратную форму з даўжынёй бока каля 40 м. Знаходзіўся ў межах яўрэйскага раёна, па суседстве са старымі яўрэйскімі могілкамі (былі знішчаны ў час і пасля Другой сусветнай вайны).

Нямецкі рынак, верагодна, існаваў у Гродне яшчэ да атрымання горадам Магдэбургскага права (1496 год), бо ў крыніцах XVI ст. ён ужо згадваецца як «*старадаўні*». У валочнай памеры Гродна 1560—1561 гг. адзначаецца заняпад рынку: «*ніякага гандлю не бывае*». У XIX і XX стст. рынкавы пляц называўся: Шпітальная плошча (1882 г.), Казіны рынак (1830-я гг. і пачатак XX ст.), Рыбны рынак (1920—1930-я гг.).

У 1928 годзе гарадская Рада разглядала пытанне пераносу рынка, бо ў гэтым месцы планавалася будова моста праз даліну Гараднічанкі ў кірунку Каложы і Завяршчызны. Праект гэтага моста быў прапанаваны яшчэ ў часы Расійскай імперыі. Рынак прапаноўвалі перанесці крыху далей на тагачасную вуліцу Вызвалення (з 1931 года - вуліца Пераца, сучасная частка вуліцы Вялікай Траецкай) і размясціць побач з так званым Мясным рынкам. Аднак мост тады не пабудавалі, бо 136 гандляроў і мясцовых жыхароў падпісалі мемарыял супраць пераносу рынка. У выніку на рынку пабудавалі новыя навесы і добраўпарадкавалі яго тэрыторыю.

Сёння на месцы былога рынку знаходзіцца заасфальтаваная аўтамабільная паркоўка. Некаторыя экскурсаводы ўключаюць наведванне Нямецкага (Рыбнага) рынка ў свае турыстычныя маршруты па Гродне.«Мая сям’я жыла ў яўрэйскай зоне. Раён ад Віленскай вуліцы да пажарнай каланчы. Тут практычна ў кожным доме ў яўрэяў былі свае пякарні і крамы. Быў там і рыбны рынак, дзе можна было знайсці любую рыбу. Памятаю, у адмысловых карытах плавалі добрыя шчупакi. Рыбу лавілі каля Старога замка, пасля яўрэі яе забіралі і везлі на рынак. Аднойчы ў нас нават была марская асятрына ў Нёмане. Да нас яна трапляла з Балтыкi, таму што не было тады ніякіх дамбаў, як цяпер», — узгадваў Нямецкі рынак гродзенскі старажыл Анатоль Міхайлавіч Песняк.

## Зноскі 
Катэгорыя:Плошчы Гродна
Геатэрмальная энергетыка Беларусі

**Геатэрмальная энергетыка Беларусі** — галіна беларускай электраэнергетыкі, якая забяспечвае энергазабеспячэнне з выкарыстаннем геатэрмальнай энергіі. Крыніцамі геатэрмальных рэсурсаў нетраў Беларусі з’яўляюцца падземныя геатэрмальныя воды. Па стане на 2018 год на тэрыторыі Беларусі дзейнічала каля 100 геатэрмальных установак. Значэнне іх сумарнай цеплавой магутнасці дасягала амаль 5,5 МВт.

## Агульная характарыстыка 
Геатэрмальныя рэсурсы Беларусі вывучаны на тэрыторыі Прыпяцкага прагіну, усходняй частцы Падляска-Брэсцкай упадзіны і ў верхніх асадкавых гарызонтах заходняй часткі рэспублікі. Прыпяцкі прагін і Падляска-Брэсцкая ўпадзіна — самыя перспектыўныя вобласці ў Беларусі для непасрэднага выкарыстання геатэрмальнай энергіі.

## Праекты і рэалізаваныя магутнасці 
На тэрыторыі Беларусі ўжо ўведзены ў эксплуатацыю наступныя геатэрмальныя станцыі:
* ААТ Цяплічны камбінат «Берасце», дзе Брэсцкая геатэрмальная свідравіна абагравае гародніну пад шкляным дахам на тэрыторыі 1,6 гектара. Глыбіня свідравіны каля паўтара кіламетра, найбольш поўныя гарызонты на глыбіні 1 кіламетр і 100 метраў. Дзве цеплавыя помпы магутнасцю па 0,5 Гкал/г і коштам 50 тысяч еўра кожная працуюць паводле прынцыпа «халадзільнік наадварот».
* Геатэрмальнае ацяпленне пункту пропуску «Новая Рудня».

## Крыніцы 
## Літаратура 
* 

Катэгорыя:Геатэрмальная энергетыка
Катэгорыя:Узнаўляльная энергетыка Беларусі
Палац Аль-Баша

**Палац Аль-Баша** (), таксама вядомы як **Палац-музей Пашы** і **Напалеонаўскі форт** — гістарычны палац у Старым горадзе Газы, у якім быў размешчаны музей і школа для дзяўчат. У розныя часы служыў рэзідэнцыяй праўлення Мамлюкаў і Асманскай імперыі, а таксама паліцэйскім участкам падчас Брытанскага мандата ў Палесціне.

У снежні 2023 года, падчас правядзення Ізраілем аперацыі «Жалезныя мячы», Армія абароны Ізраіля бамбардзіроўкамі ператварыла гісторыка-архітэктурны помнік у груду камянёў.

## Гісторыя 
Быў пабудаваны султанам мамлюкаў Бейбарсам I у сярэдзіне XIII стагоддзя.

## Крыніцы 
Катэгорыя:Газа
Катэгорыя:З’явіліся ў XIII стагоддзі
Катэгорыя:Архітэктура Мамлюкаў
Катэгорыя:Музеі Дзяржавы Палесціна
Катэгорыя:Палацы Дзяржавы Палесціна
Катэгорыя:Школы Дзяржавы Палесціна
Фрэдэрык Дыфенталь

**Фрэдэрык Дыфенталь** (; ) — французскі , найбольш вядомы адной з галоўных роляў у серыі фільмаў «Таксі» — інспектара паліцыі Эмільена, сябра галоўнага героя Даніэля.

## Біяграфія 
У 15 гадоў кінуў вучобу і пачаў працаваць падручным у гатэлі, потым стаў цырульнікам. Цікавасць да камедыі заахвоціла яго наведваць акцёрскія курсы пры тэатры «Вірыа». Яго акцёрскі дэбют адбыўся ў 1991 годзе ў фільме «Татальнае сачэнне». Першую вялікую ролю акцёр сыграў у 1995 годзе ў фільме «Мілая Францыя» (фр. Douce France), аднак карціна засталася незаўважанай. Папулярнасць Фрэдэрык Дыфенталь набыў, сыграўшы ролю паліцэйскага Эмільена ў фільмах «Таксі», а таксама «Таксі 2», «Таксі 3» і «Таксі 4». Акцёр быў намінаваны на прэмію «Сезар» як найлепшы малады акцёр.

## Зноскі
Самі Насеры

**Саід «Самі» Насеры** (; ) — французскі акцёр берберскага паходжання, найбольш вядомы дзякуючы галоўнай ролі Даніэля ў фільме «Таксі» і яго працягах.

## Біяграфія 
Здымаўся ў масоўках. Менавіта ў гэты час ён вырашыў змяніць сваё імя з Саіда у Самі. Рэжысёр Тама Жылу даў яму першы рэальны шанц — роля Нордзін у фільме «Рай». Насеры ўразіў крытыкаў і атрымаў дзве ўзнагароды на Міжнародным кінафестывалі ў Лакарна і кінафестывалі ў Парыжы.

Кар’ера Насеры пайшла на ўзлёт пасля нечаканай сустрэчы з рэжысёрам і прадзюсарам Люкам Бесонам. Яны сустрэліся на здымках фільма «Леон» (1994), у якім малады акцёр сыграў ролю паліцыянта ў шлеме ў адной з апошніх сцэн. Іх шляхі зноў перасякуцца праз некалькі гадоў, на здымках кліпа Nés sous la même étoile (Народжаныя пад адной зоркай) групы IAM.

У сваім фільме Бесон даў Самі ролю Даніэля, маладога таксіста з Марселя, які любіць магутныя машыны і звышхуткасці. Нягледзячы на прахалодныя водгукі, фільм «Таксі» (1998) аказваецца камерцыйна паспяховым. Гэта штурхае прадзюсараў здымаць працягі: «Таксі 2» (2000), «Таксі 3» (2003) і «Таксі 4» (2007), у якіх сімпатычны таксіст, насуперак свайму жаданню, служыць уладам.

У 2006 годзе акцёр атрымаў прэмію за найлепшую мужчынскую ролю ў фільме «Патрыёты» на Канскім кінафестывалі (разам з іншымі акцёрамі гэтага фільма).

Пасля 2009 года з прычыны частых праблем з законам пачаў усё радзей з’яўляцца на тэлебачанні. У 2015 годзе сыграў у тэатральнай пастаноўцы L’indien cherche le Bronx тэатра Théâtre du Gymnase.

У 2018 годзе пачаў працу над фільмам «Краб», аўтарам сцэнарыя і рэжысёрам, якога выступіў яго брат Бібі Насеры. Пазней праект быў перайменаваны ў «Настаўнік».

## Фільмаграфія 
## Зноскі 
## Спасылкі 
* 

Катэгорыя:Акцёры Францыі
Дэні Аела

**Дэні Аела** (), поўнае імя — **Дэніэл Луіс Аела малодшы** (); , Бруклін, ЗША — ) — амерыканскі акцёр, прадзюсар і сцэнарыст.

Кінакар’еру Дэні пачаў даволі позна. Першы кінафільм, у якім з’явіўся Аела, выйшаў у свет у 1972 годзе.

За час сваёй кінакар’еры акцёр сыграў каля дзевяноста роляў.

У большасці выпадкаў акцёр выступаў у вобразах жорсткіх паліцыянтаў ці працоўных, якім у большай ступені ўласцівая цвёрдасць характару і дзесьці жорсткасць, а таксама вульгарнасць. Не абышлося і без персанажаў, галоўнай рысай якіх было пачуццё гумару і самаіроніі.

Адным з узлётаў у кінакар’еры Аела быў удзел у найвядомым фільме «Аднойчы ў Амерыцы». У карціне акцёр выканаў ролю начальніка паліцыі. Пасля Аела ўдалося папрацаваць з такім вядомым рэжысёрам, як Вудзі Ален. Дэні зняўся ў яго фільмах — «Пурпурная ружа Каіра», «Брадвей Дэні Роўз» і «Дні радыё».

Дэні Аела выпусціў некалькі кружэлак. У апошні час акцёр Дэні Аела працягваў здымацца ў кіно.

## Фільмаграфія 
## Зноскі 
Катэгорыя:Акцёры ЗША
Катэгорыя:Акцёры XX стагоддзя
Катэгорыя:Акцёры XXI стагоддзя
Эндзі Мак-Даўэл

**Разалі Андэрсан «Эндзі» Мак-Даўэл** (; нар. , Гафні, Паўднёвая Караліна, ЗША) — амерыканская актрыса кіно і тэлебачання, мадэль.

Дэбютавала ў кіно ў фільме 1984 года «Грэйстук: Легенда пра Тарзана, уладара малпаў», але актыўна пачала здымацца толькі з канца 80-х, пасля наведвання курсаў акцёрскага майстэрства. Яе прарывам стала роля ў незалежным фільме 1989 года «Секс, хлусня і відэа», за якую яна атрымала прэмію «Незалежны дух» за лепшую жаночую ролю і намінацыю на «Залаты глобус».

Мак-Даўэл сыграла галоўныя жаночыя ролі ў фільмах «Від на жыхарства» (1991), «Дзень сурка» (1993) і «Чатыры вяселлі і адно пахаванне» (1994), удзел у якіх прынёс ёй яшчэ дзве намінацыі на «Залаты глобус». Таксама яна з’явілася ў фільме 1993 года «Кароткія гісторыі». «Дзень сурка» і «Чатыры вяселлі і адно пахаванне» сталі яе найбольшым камерцыйным дасягненнем у кар’еры.

МакДаўэл грае галоўную ролю ў серыяле 2013 года «Кедравая бухта». У 2019 сыграла ролю другога плана ў паспяховым касавым фільме «Я іду шукаць». У 2021 годзе актрыса знялася ў серыяле Netflix «Прыбіральшчыца. Гісторыя маці-адзіночкі», дзе згуляла са сваёй дачкой Маргарэт.

## Фільмаграфія 
Катэгорыя:Актрысы XX стагоддзя
Катэгорыя:Актрысы XXI стагоддзя
Катэгорыя:Актрысы тэлебачання ЗША
Катэгорыя:Лаўрэаты прэміі «Сезар»
Спірмен (Тэхас)

**Спірмен** () — горад у ЗША, размешчаны на поўначы штата Тэхас, адміністрацыйны цэнтр акругі Хансфард. Па дадзеных перапісу за 2010 год колькасць жыхароў складала 3368 чалавек, паводле ацэнкі Бюро перапісу ЗША ў 2018 годзе ў горадзе пражывала 3250 чалавек.

Катэгорыя:Гарады Тэхаса
Хэнсфард (акруга)

**Акруга Хэнсфард** () - акруга ў ЗША, штаце Тэхас, у прыгранічнай зоне Тэхаскага выступу. Афіцыйна ўтворана ў 1889 годзе і названы ў гонар Джона Хэнсфарда - тэхаскага кангрэсмена і суддзі. Станам на 2000 год, колькасць насельніцтва складала 5369 чалавек. Акруговы цэнтр - горад Спірмен.

Акруга Хэнсфард уваходзіць у лік 46 акруг Тэхаса з дзейным сухім законам або абмежаваннямі на продаж спіртных напояў.

Катэгорыя:Акругі Тэхаса
Марцін (акруга, Тэхас)

**Акруга Марцін** () — акруга штата Тэхас Злучаных Штатаў Амерыкі. На 2000 год у ёй жыло 4746 чалавек. Па ацэнцы бюро перапісу насельніцтва ЗША ў 2009 годзе насельніцтва акругі складала 4581 чалавек. Акруговы  цэнтр - горад Стэнтан. Сфарміравана ў 1876 годзе. Названа ў гонар Уілі Марціна, аднаго з першых пасяленцаў Тэхаса.

Катэгорыя:Акругі Тэхаса
Авіяўдары па Емене (2024)

Раніцай 12 студзеня 2024 года ЗША і Вялікабрытанія распачалі серыю авіяўдараў па руху хусітаў у Емене. Гэта стала адказам на напады на гандлёвыя судны ў Чырвоным моры.

## Ход падзей 
Раніцай 12 студзеня 2024 года ЗША і Вялікабрытанія распачалі серыю нападаў на рух хусітаў у Емене. Масіраваны ўдар праведзены з выкарыстаннем ракет «Тамагаўк» з ваенных караблёў і падводных лодак і знішчальнікаў. Па даных навінавага канала, кіраванага хусітамі, сярод пацярпелых аб’ектаў былі Міжнародны аэрапорт Хадэйда, Міжнародны аэрапорт Таіза і авіябаза аль-Дайламі на поўнач ад Саны. Блізкаўсходняе камандаванне ВПС ЗША заявіла, што ўразіла больш за 60 цэляў на 16 аб’ектах.

Брытанскі прем’ер-міністр Рышы Сунак патлумачыў, што ўдары былі выкліканыя прынцыпам «самаабароны». У заяве прэзідэнта ЗША Джо Байдэна гаворыцца, што, «сённяшнія абарончыя дзеянні ідуць за шырокай дыпламатычнай кампаніяй і эскалацыяй нападаў паўстанцаў-хусітаў на гандлёвыя судны» і што ён «без ваганняў прыме меры па абароне свайго народа і свабоднага патоку міжнароднага гандлю па меры неабходнасці».

## Ахвяры 
Рух хусітаў заявіў, што страціў 5 байцоў забітымі і 6 параненымі.

## Наступствы 
13 студзеня адбыліся новыя бамбардзіроўкі.

## Рэакцыя 
Лідар рэспубліканцаў у Сенаце ЗША Мітч Мак-Конел вітаў гэтую акцыю, але заявіў, што рашэнне прэзідэнта было прынята занадта позна. На думку Ро Хана, Байдэн павінен прыйсці ў Кангрэс, перш чым далучаць ЗША ў новы канфлікт на Блізкім Усходзе, як гэта прадугледжана артыкулам 1 Канстытуцыі. Рэзалюцыя ЗША аб ваенных паўнамоцтвах 1973 года прадугледжвае, што кіраўнік дзяржавы павінен паведаміць Кангрэсу на працягу 48 гадзін аб ваенных дзеяннях.

Вялікабрытанія адзначыла, што першыя прыкметы дазваляюць выказаць здагадку, што здольнасць хусітаў пагражаць камерцыйнаму суднаходству сур’ёзна пацярпела.

Расія запатрабавала склікаць экстраннае пасяджэнне Савета Бяспекі ААН з нагоды ўдараў. Францыя, як дзеючы старшыня савета, прызначала яго на другую палову дня.

## Крыніцы
Катэгорыя:Ваенная гісторыя Вялікабрытаніі
Катэгорыя:Студзень 2024 года
Катэгорыя:Падзеі 12 студзеня
Катэгорыя:Еменскі крызіс
Катэгорыя:Вайна на Блізкім Усходзе (з 2023)
Катэгорыя:Канфлікты 2024 года
Стэрлінг (акруга, Тэхас)

**Акруга Стэрлінг** () — акруга штата Тэхас Злучаных Штатаў Амерыкі. На 2000 год у ёй пражывала 1393 чалавекі. Па ацэнцы бюро перапісу насельніцтва ЗША ў 2008 годзе насельніцтва акругі складала 1257 чалавек. Акруговы цэнтр — горад Стэрлінг-Сіці. Сфарміравана ў 1891 годзе з часткі акругі Том-Грын. Названа ў гонар С. Стэрлінга, фермера, паляўнічага на бізонаў і змагара з індзейцамі.

Катэгорыя:Акругі Тэхаса
Белгорхімпрам

**Адкрытае акцыянернае таварыства «Белгорхімпрам»** — вядучая навуковая і праектная арганізацыя ў галіне здабычы і перапрацоўкі калійнай руды і іншай мінеральнай сыравіны Рэспублікі Беларусь.

## Гісторыя 
Заснаваны ў 1971 годзе ў Мінску на базе Салігорскай навукова-даследчай лабараторыі (пачала сваю дзейнасць у 1962 годзе, як Беларускі філіял Усесаюзнага навукова-даследчага і праектнага інстытута галургіі). Да 1992 года **Беларускі філіял Усесаюзнага навукова-даследчага і праектнага інстытута галургіі**. У 1992 годзе быў перайменаваны ў **Беларускі навукова-даследчы і праектна-канструктарскі інстытут горнай і хімічнай прамысловасці**, аднак у працэсе прыватызацыі дзяржаўнай уласнасці Інстытута загадам Мінскага гарадскога камітэта па кіраванні дзяржаўнай маёмасцю і прыватызацыі было створана адкрытае акцыянернае таварыства «Белгорхімпрам».

## Дзейнасць 
«Белгорхімпрам» займаецца правядзеннем лабараторных, доследна-прамысловых выпрабаванняў і асваенне тэхналогій здабычы і ўзбагачэння калійных руд, а таксама выкананнем праектных, канструктарскіх, разведвальных работ пры распрацоўцы праектна-каштарыснай дакументацыі па аб'ектах прамысловага і жыллёва-грамадзянскага прызначэння.

## Кіраўніцтва 
### Дырэктары (1992—1996 гг.) 
* Анатолій Данілавіч Смычнік (1993—1996)

### Генеральныя дырэктары ААТ «Белгорхімпрам» (з 1996 г.) 
* Анатолій Данілавіч Смычнік (1996—2011)
* Ігар Яўгенавіч Насуля

## Крыніцы 
## Літаратура 
* 

## Спасылкі 
* Афіцыйная старонка

Катэгорыя:З’явіліся ў 1961 годзе
Катэгорыя:Нацыянальная акадэмія навук Беларусі
Катэгорыя:Арганізацыі Мінска
Катэгорыя:Горнахімічная прамысловасць Беларусі
Бернар Фарсі

**Бернар Фарсі** (; нар. ) — французскі камедыйны акцёр. Вядомы па серыі фільмаў «Таксі», дзе гуляў камісара, а ў пятай частцы мэра Жыбера. Таксама Фарсі граў у фільмах «Братэрства ваўка» і «Астэрыкс і Абелікс: місія „Клеапатра“».

## Біяграфія 
Нарадзіўся 17 сакавіка 1949 года. Вучыўся ў Кансерваторыі драматычнага мастацтва ў Ліёне. Скончыў тэатральную школу ў Рэймсе, пасля чаго пераехаў у Парыж. Іграў у тэатры ў Манпарнасе; пасля знаёмства з Дамінікам Беснеарам у 1983 годзе выканаў першую ролю ў поўнаметражным фільме «Месяц у сцёкавай канаве».

Да сярэдзіны 1990-х гадоў гуляў пераважна ролі другога плана; пасля поспеху ў фільме «Таксі» змяніў амплуа акцёра камедыйных роляў. Паспяховай для Фарсі была роля Шарля дэ Голя, якую ён увасобіў у кіно ў 2006 годзе ў фільме «Вялікі Шарль» (Le grand Charles).

## Фільмаграфія 
* 1979 — Напалеон і Жазефіна, або Улада жаданняў / Joséphine ou la comédie des ambitions
* 1982 — Крыніца вады / Le point d’eau
* 1983 — Месяц у сцёкавай канаве / La lune dans le caniveau — Ісус
* 1984 — Чалавек-жанчына / Femmes de personne — Бруна.
* 1984 — Наша гісторыя / Notre histoire — Фарыд
* 1984 — Крок у цень / Marche à l’ombre — мсье Крысціян
* 1986 — Роднасныя сувязі / Lien de parenté — Люсьен Донаці
* 1986 — Вячэрняя сукенка / Tenue de soirée
* 1987 — Адзіночка / Le Solitair
* 1988 — Не будзіце спячага паліцэйскага / Ne Reveillez Pas Un Flic Qui Dort
* 1998 — Таксі / Taxi — Камісар Жыбер
* 2000 — Таксі 2 / Taxi 2 — Камісар Жыбер
* 2001 — Астэрыкс і Абелікс: Місія «Клеапатра» / Astérix et Obélix: Mission Cleopâtre — Краснабарод
* 2001 — Братэрства ваўка / Le Pacte des loups — інтэндант Лаффон
* 2003 — Таксі 3 / Taxi 3 — Камісар Жыбер
* 2007 — Таксі 4 / Taxi 4 — Камісар Жыбер
* 2009 — Злыдзень / Le Vilain
* 2018 — Таксі 5 / Taxi 5 — Мэр Марселя і Экс-Камісар Жыбер
Блеф (фільм, 1976)

**«Блеф»**, варыянт назвы — **«Блеф — гісторыя махлярства і падманшчыкаў»** () - італьянская крымінальная камедыя 1976 года з Адрыяна Чэлентана і Энтані Куінам у галоўных ролях. За ролю ў гэтым фільме Чэлентана атрымаў нацыянальную кінапрэмію Італіі «Давід дзі Данатэла».

## Сюжэт 
Дзеянне фільма разгортваецца прыкладна ў пачатку 1930-х гадоў у Францыі.

Фатальная прыгажуня Бель-Дзюк (кіраўнік мафіі і ўладальніца казіно) мае даўнія стасункі і прэтэнзіі да знакамітага аферыста Філіпа Бэнга, які адбывае пакаранне за кратамі. Філіп Бэнг вырашае збегчы па дарозе праз вентыляцыю ў туалеце для зняволеных, але, на шчасце ці не, замест яго збягае іншы ашуканец, якога завуць Фелікс. Прыняўшы яго за Бэнга, падручныя Бель-Дзюк адвозяць яго на яе яхту, дзе пасля гульні выкрываецца падман. Фелікс таксама сустракае чароўную незнаёмку, якая знікае ў тое ж імгненне, як ён яе ўбачыў, пакідаючы для яго кветку лілеі. Для таго каб паквітацца з Філіпам, Бель-Дзюк са сваімі падручнымі бандытамі прымушае жуліка, якога завуць Фелікс, арганізаваць уцёкі Філіпа Бэнга з турмы.

Уцёкі атрымаліся, але парачка аферыстаў заадно падманвае і Бель-Дзюк, знікнуўшы прамаакурат з-пад яе носа. Высвятляецца, што і Філіп Бэнг, у сваю чаргу, не супраць адпомсціць ёй. Для гэтага ён задумвае грандыёзную містыфікацыю, не горш за покерны блеф.

Катэгорыя:Фільмы Італіі 1976 года
Катэгорыя:Кінакамедыі 1976 года
Катэгорыя:Кінакамедыі Італіі
Катэгорыя:Фільмы на італьянскай мове
Бедны багацей

**«Бедны багацей»** () — італьянская камедыя 1983 года рэжысёра Паскуале Феста Кампаніле.

## Сюжэт 
Багаты прадпрымальнік Эўджэніа (Рэната Пацэта) баіцца страціць свае багацці і апынуцца банкрутам. Выслухаўшы парады лекара-псіхолага, ён вырашае памяняць свой звыклы лад жыцця і на час, для збавення ад уласных страхаў, стаць бедняком. І ў такім жыцці ён знаходзіць свае плюсы, але толькі датуль, пакуль ён не знаёміцца з беднаватай прыгажуняй Мартай (Арнэла Муці).

## Акцёрскі склад 
* Арнэла Муці — Марта
* Рэната Пацэта — Эўджэніа
* П’еро Мацарэла
* Патрыцыя Фантана
* Нані Свампа
* Уга Грэгарэці
* Антоніа Марсіна
* Джуліа Масіміні
* Масіма Бушэмі
* Дзіна Касіа

Катэгорыя:Фільмы Італіі 1983 года
Катэгорыя:Кінакамедыі 1983 года
Катэгорыя:Кінакамедыі Італіі
Катэгорыя:Фільмы на італьянскай мове
Кароль Буке

**Караль Буке** (; нар. , Нёі-сюр-Сен, Францыя) — французская актрыса.

## Біяграфія 
Кароль было чатыры гады, калі яе маці кінула сям’ю.

У кіно дэбютавала ў 19 гадоў у фільме Луіса Буньюэля «Гэты смутны аб’ект жадання» (1977). Здымалася ў фільме бандыяны «Толькі для вашых вачэй» і ў фільме з Адрыяна Чэлентана «Бінга-Бонга». У 1990 годзе атрымала прэмію «Сезар» за лепшую жаночую ролю ў фільме Бертрана Бліе «Занадта прыгожая для цябе».

У 1980-х і 1990-х гадах Буке была тварам (вядучай мадэллю) кампаніі Chanel.

У 2014 годзе была членам журы 67-га Канскага кінафестывалю.

## Асабістае жыццё 
Кароль Буке была замужам за прадзюсарам Жанам-П’ерам Рассамам, ад якога ў 1982 годзе нарадзіла сына Дзімітрыя. У 1987 годзе нарадзіла сына Луі ад фатографа Франсіса Джакабеці. У 1991 годзе яна выйшла замуж за лекара-даследчыка (спецыяліста па СНІД) Жака Лейбовіча, але разышлася з ім у 1996 годзе. З гэтага часу яна звязала сваё жыццё з Жэрарам Дэпардзьё, расталася з ім у жніўні 2005 года.
Аксамітныя ручкі

**«Аксамітныя ручкі»** () — італьянскі камедыйны фільм 1979 года, рэжысёрскага дуэта Кастэлана і Піпала, з Адрыяна Чэлентана і Элеанорай Джорджы ў галоўных ролях.

## Сюжэт 
Інжынер Гвіда Квілер разбагацеў на продажы браніраванага шкла для ювелірных крам, яго багацце ацэньваецца ў 12 мільярдаў лір (383 000 долараў па курсе 1978 года). Але сваім шклом ён раззлаваў страхавыя кампаніі і рабаўнікоў. Жонка (і яе палюбоўнік) хоча з ім развесціся і забраць усе яго грошы. Падчас сустрэчы са сваёй дзяўчынай Гвіда расказвае ёй, што пасля разводу ён стане зусім бедным і хоча пачаць усё спачатку. Аднак дзяўчыну цікавіць толькі яго банкаўскі рахунак, і яна сыходзіць ад яго. У пагоні за каханай, якой Гвіда хацеў вярнуць забытую сумачку, ля мапеда, на якім ён ехаў, адмаўляюць тармазы, і Гвіда падае ў фантан. У гэты час сям’я злодзеяў, якая едзе за ім на машыне, прымае Квілера з сумкай у руках за дылетанта, які скраў сумачку. Пасля падзення Квілера ў фантан сям’я злодзеяў, не знайшоўшы ў яго пры сабе дакументаў, вырашае адвезці яго да сябе дадому.

У сям’і злодзеяў дзядуля сядзіць у турме, унучка — кішэнніца, а яе брат друкуе фальшывыя грошы. Гвіда прыгадвае, што прыгожая зладзейка аднойчы абакрала яго ў метро. Паліцыя лічыць, што Квілера скралі дзеля выкупу. Гвіда збягае дадому, але працягвае сустракацца з дзяўчынай. Інжынеру даводзіцца прыкідвацца, што ён бедны злодзей, каб заваяваць сімпатыю дзяўчыны. Ён прыдумляе розныя рабаванні і махінацыі, каб ёй спадабацца.

Але аднойчы яна даведваецца яго сапраўднае імя…

## У ролях 
* Адрыяна Чэлентана — Гвіда Квілер / Бені
* Элеанора Джорджы — Цілі
* Вольга Карлатас — былая жонка Гвіда Квілера.
* Піпа Сантанастаза — следчы

Катэгорыя:Фільмы Італіі 1979 года
Катэгорыя:Кінакамедыі 1979 года
Катэгорыя:Кінакамедыі Італіі
Катэгорыя:Фільмы на італьянскай мове
Буке

**Буке** — прозвішча.

## Вядомыя носьбіты 
* Кароль Буке — французская актрыса
* Мішэль Буке — французскі акцёр
Футаба

— пакінуты горад у Японіі, знаходзіцца ў павеце Футаба префектуры Фукусіма. Плошча — 51,40 км², насельніцтва — 6142 чалавекі (1 жніўня 2014).

11 сакавіка 2011 горад пацярпеў ад землятрасення і цунамі (знішчана 90 % дамоў) і наступнай аварыі на АЭС Фукусіма I і пасля горад быў эвакуіраваны. Загад аб эвакуацыі быў адменены 4 сакавіка 2020 года, але толькі на паўночным усходзе горада. Эстафета Алімпійскага агню летніх Алімпійскіх гульняў 2020 прайшла праз горад Футаба.

## Геаграфія 
Размешчаны на востраве Хансю ў прэфектуры Фукусіма рэгіён Тахоку. З ім мяжуюць пасёлкі Акума, Наміэ.

## Насельніцтва 
## Сімволіка 
Дрэва — мелія азедарах, кветка — кветка сакуры, птушка — зялёны фазан.

## Спасылкі 
* 
* Официальный сайт

Катэгорыя:Пакінутыя населеныя пункты
Сезон 2021/2022 «Барысфена» Магілёў

У сезоне 2021/2022 баскетбольны клуб «Барысфен» з Магілёва прымаў удзел:
* Чэмпіянат Беларусі 2021/2022 ( **2 месца**),
* Кубак Беларусі 2021 ( **бронзавы прызёр**),
* Еўрапейская паўночная баскетбольная ліга 2021/2022 (удзел у групавым раўндзе, зняўся з турніру).

## Склад каманды 
*  Андрэй Агеенка
*  Дзмітрый Бязручанка
*  Аляксандр Капачоў
*  Павел Карасевіч
*  Вячаслаў Корж
*  Тайвайн Мак-Кі (прыйшоў у каманду падчас сезона)
*  Арцём Малькоў
*  Уладзіслаў Мароз
*  Уладзіслаў Мікульскі
* / Дзяніс Пастухоў
*  Арцём Секушэнка
*  Сяргей Татур (пакінуў каманду падчас сезона)
*  Карнэліўс Тэйлар (пакінуў каманду падчас сезона)
*  Марканвіс Хайман (пакінуў каманду падчас сезона)
*  Аляксандр Харкевіч
*  Натан Хувер (пакінуў каманду падчас сезона)
*  Ілля Шарыпаў

## Трэнеры каманды 
*  Андрэй Крыванос (галоўны трэнер)
*  Аляксандр Гуляеў
* / Дзяніс Пастухоў (гуляючы трэнер)

## Гл. таксама 
* Сезон 2020/2021 «ЦАР-Барысфен» Магілёў
* Сезон 2022/2023 «Барысфена» Магілёў

## Спасылкі 
* 2021-2022
2021/2022
Барысфен
Катэгорыя:2021 год у Магілёве
Катэгорыя:2022 год у Магілёве
Каліфарнійскі дзяржаўны ўніверсітэт у Бейкерсфілдзе

**Каліфарнійскі дзяржаўны ўніверсітэт у Бейкерсфілдзе** () — амерыканская дзяржаўная вышэйшая навучальная ўстанова са статусам універсітэта, якая месціцца ў горадзе Бейкерсфілд у штаце Каліфорнія, ЗША.

## Агульная характарыстыка 
Вучэльня фактычна была створана ў 1965 годзе як дзяржаўны каледж і афіцыйна ў 1968 годзе на кампусе плошчай 152 га, стаўшы 20-й усановай у сістэме Каліфарнійскага дзяржаўнага ўніверсітэта. Універсітэт прапануе 39 розных праграм атрымання ступені бакалаўра, 17 праграм атрымання ступені магістра і 1 праграму аспірантуры. Адукацыйная праграма ўніверсітэта ў галіне нафтавай геалогіі з'яўляецца адзінай у ЗША, якая прапануецца дзяржаўным універсітэтам на захад ад Скалістых гор. Універсітэт афіцыйна з'яўляецца іспанамоўнай установай. Былыя выпускнікі ўніверсітэта ўключаюць мясцовых, дзяржаўных і федэральных палітыкаў, у тым ліку аднаго спікера Палаты прадстаўнікоў Кангрэса ЗША.

## Структура 
* Школа мастацтваў і гуманітарных навук
* Школа бізнесу і дзяржаўнага кіравання
* Школа прыродазнаўчых навук, матэматыкі і інжынерыі
* Школа сацыяльных навук і адукацыі

## Гл. таксама 
* Спіс універсітэтаў штата Каліфорнія
 
## Крыніцы 
## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты паводле алфавіта
Катэгорыя:Універсітэты Каліфорніі
Аляксандр Людвігавіч Алейнік

**Аляксандр Людвігавіч Алейнік** (нар. 5 верасня 1958, г. Любеч, Чарнігаўская вобласць) — беларускі пісьменнік.

## Біяграфія 
Нарадзіўся 5 верасня 1958 года ў г. Любеч Чарнігаўскай вобласці. У 1970 годзе сям’я вярнулася на радзіму маці. Скончыў гісторыка-філалагічны факультэт Гомельскага дзяржаўнага ўніверсітэта. Працаваў у сярэдняй школе № 4, Гомельскім інстытуце павышэння кваліфікацыі, Гомельскім музычна-педагагічным каледжы імя Л. С. Выгоцкага, начальнікам аддзела па друку і працы са СМІ ў Гомельскім абласным выканкаме, дырэктарам музея «Гомельскі палацава-паркавы ансамбль».

У наш час выкладчык Гомельскага педагагічнага каледжа імя Л. С. Выгоцкага.

Член Гомельскага абласнога аддзялення праўладнага Саюза пісьменнікаў Беларусі з 2007 года.

Жыве ў Гомелі.

## Творчасць 
Празаік. Піша на рускай мове. Аўтар гістарычнага рамана «Легенда пра князя Люба, ці Праклён роду» (Масква, 2003) пра землі чарнігаўска-гомельскага памежжа. Аўтар шматлікіх публікацый краязнаўчай і гістарычнай тэматыкі, якія выдаваліся ў Беларусі, Расіі, Украіне.

У 2014 годзе ў Мінскам выдавецтве «Харвест» у серыі «Бібліятэка Саюза пісьменнікаў Беларусі» выдадзена кніга Аляксандра Алейніка «Люб Кіевіч». Яна распавядае пра заснаванне аднаго з найстаражытных славянскіх гарадоў — летапіснага Любеча, пра сумесную барацьбу ўсходнеславянскіх плямёнаў з варагамі і хазарамі, а таксама пра вялікае і трагічнае каханне. Акрамя таго, у творы закранаецца дахрысціянская гісторыя Кіева, Чарнігава, Чарнобыля і Гомеля.

Выступае па абласным і рэспубліканскім тэлебачанні, гомельскім і чарнігаўскім абласным радыё, у перыядычным друку (газеты «Гомельская праўда», «Шарм», «Праспект», «Гомельскія ведамасці», «Культура», «Сакрэтныя матэрыялы» (Санк-Пецярбург), часопісе Адміністрацыі Прэзідэнта Рэспублікі Беларусь «Беларуская думка», часопісах «Антык-інфа», «Федэральны будаўнічы рынак» (Расія), «Мішпоха» (Беларусь), міжнародным часопісе «Форум», часопісе СПБ «Новая Няміга літаратурная», зборніку «Натхненне» за 1999—2007 гг.

Браў удзел у здымках гісторыка-краязнаўчага фільма «Старажытны Любеч» Кіеўскай кінастудыяй «Вежа» ў 1994 годзе.

## Узнагароды 
Узнагароджаны граматай таварыства К. Тураўскага ў 2004 годзе, юбілейнымі медалямі, у складзе калектыва музея з’яўляецца лаўрэатам прэміі Прэзідэнта Рэспублікі Беларусь «За духоўнае адраджэнне» (2007 г.).

Катэгорыя:Рускамоўныя пісьменнікі
Катэгорыя:Пісьменнікі Беларусі
Каліфарнійскі дзяржаўны ўніверсітэт у Іст-Бэй

**Каліфарнійскі дзяржаўны ўніверсітэт у Іст-Бэй** () — амерыканская дзяржаўная вышэйшая навучальная ўстанова са статусам універсітэта, якая месціцца ў горадзе Хейвард у штаце Каліфорнія, ЗША.

## Агульная характарыстыка 
Вучэльня з'яўляецца часткай сістэмы Каліфарнійскага дзяржаўнага ўніверсітэта і прапануе 136 праграм бакалаўрыяту і 60 магістратуры. Заснаваны ў 1957 годзе, універсітэт сёння налічвае амаль 14 000 студэнтаў. Па стане на восень 2021 года ў ім налічвалася 863 выкладчыка, з якіх 358 (41%) знаходзіліся ў штаце. Буйнейшы і старэйшы кампус універсітэта знаходзіцца ў горадзе Хейвард з дадатковымі цэнтрамі ў бліжэйшых гарадах Окленд, Конкард і некалькіх іншых месцах па ўсім рэгіёне Іст-Бэй у раёне заліва Сан-Францыска. Установа змяніла сваю назву з Каліфарнійскі дзяржаўны ўніверсітэт у Хейвардзе на сваю цяперашнюю назву ў 2005 годзе.

## Структура 
* Каледж літаратуры, мастацтваў і сацыяльных навук
* Каледж прыродазнаўчых навук
* Каледж бізнесу і эканомікі
* Каледж адукацыі і сумежных студый

## Гл. таксама 
* Спіс універсітэтаў штата Каліфорнія
 
## Крыніцы 
## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты паводле алфавіта
Катэгорыя:Універсітэты Каліфорніі
Аляксандр Мікітавіч Сатыраў

**Аляксандр Мікітавіч Сатыраў** (нар. , , БССР, СССР) — беларускі баскетбаліст. Разыгрываючы абаронца. Майстар спорту СССР. Выступаў за нацыянальную зборную Беларусі.

## Біяграфія 
Выхаванец гомельскай баскетбольнай школы. Увесь час гуляў за зборную Гомеля і вобласці розных гадоў — ад 1959 да 1963. Калі скончыў сёмы клас, быў запрошаны Міхаілам Аляксеевічам Тайцам на навучанне ў вучылішча алімпійскага рэзерву ў Мінск. 

Пасля заканчэння вучылішча быў прыняты ў склад РТІ. У 1979 годзе ў складзе юнацкай зборнай СССР (U-16) пад кіраўніцтвам алімпійскага чэмпіёна Мадэстаса Паўлаўскаса выступаў на першынстве Еўропы (5-е месца).

## Кар’ера 
* 1979—1989 — РТІ (Мінск)
* 1989—1990 — Славія (Сафія, Балгарыя)
* 1991—1993 — Зялёна Гура (Польшча)
* 1993—1994 — Аўтазаводзец (Мінск)
* 1994—1996 — Шаўляй (Літва)
* 1996—1997 — Папірус-Акдзімал (Барысаў)
* 1997—1998 — Лакаматыў (Віцебск)
* 1998—1999 — Нявежыс (Кедайней, Літва)
* 1999—2001 — Аўтазаводзец-Джэнці (Мінск)

## Дасягненні 
*  Сярэбраны прызёр чэмпіянату Беларусі (1): 1997/1998.
*  Бронзавы прызёр чэмпіянату Беларусі (1): 1993/1994.
*  Фіналіст Кубка Беларусі (1): 1997.

## Спасылкі 
* Профіль на сайце proballers.com
* Профіль на сайце fiba.com
* Старая гвардия: Александр Сатыров. Гомельский звал меня Профессором
* «На районе играть было жестко: нет крови – нет фола». Павел Сатыров – человек, который продвигает белорусский стритбол
* 27 лет назад мужская сборная Беларуси не пустила Литву на Евробаскет. Вы знали об этом?

Катэгорыя:Баскетбалісты Беларусі
Катэгорыя:Баскетбалісты СССР
Катэгорыя:Ігракі зборнай Беларусі па баскетболе
Стэйплс (Тэхас)

**Стэйплс** () — горад у акрузе Гуадалупэ, штат Тэхас, ЗША. Згодна з перапісам 2010 года, насельніцтва складала 267 чалавек.

## Гісторыя 
На выбарах, якія адбыліся 10 траўня 2008 года, жыхары Стэйплс прагаласавалі за ўтварэнне горада. Усяго было 125 галасоў. З іх 87 галасоў (69,6 %) былі за, а 38 (30,4 %) – супраць. 4 лістапада 2008 г таго ж года ў горадзе прайшлі першыя муніцыпальныя выбары. Эдзі Даферн, арганізатар адукацыі горада, быў абраны мэрам.

Катэгорыя:Гарады Тэхаса
Умоўнае матэматычнае спадзяванне

**Умоўнае матэматычнае спадзяванне** — матэматычнае спадзяванне выпадковай велічыні, вылічанае адносна ўмоўнага размеркавання імавернасцей.

## Азначэнне 
### Адносна падзеі 
Умоўным матэматычным спадзяваннем велічыні X адносна падзеі A завецца інтэграл

: \mathbb{E}[X|A] = \int_{\mathbb{R}} x dF_X(x|A),

дзе F_X(x|A) — умоўная функцыя размеркавання.

Калі выпадковая велічыня X: \Omega \to \mathbb{R} зададзена на імавернаснай прасторы (\Omega, \mathcal{A}, P), то ўмоўнае матэматычнае спадзяванне можна запісаць як
: \mathbb{E}[X|A] = \frac{1}{P(A)} \int_A X(\omega) dP(\omega).

## Прыклады 
### Падкіданне кубіка 
Разгледзім падкіданне кубіка і няхай велічыня A = 1, калі выпаў цотны лік (то бок 2, 4 ці 6), інакш A = 0. Акрамя таго, няхай B = 1, калі выпаў лік просты (2, 3 ці 5), інакш B = 0.

Матэматычнае спадзяванне A роўнае E[A] = (0+1+0+1+0+1)/6 = 1/2, але ўмоўнае спадзяванне A пры B = 1 (то бок пры ўмове, што значэнне на кубіку простае) складае E[A\mid B=1]=(1+0+0)/3=1/3, а спадзяванне A пры ўмове B = 0 (лік складаны) роўнае E[A\mid B=0]=(0+1+1)/3= 2/3. Гэтак жа спадзяванне B пры ўмове A = 1 роўнае E[B\mid A=1]= (1+0+0)/3=1/3, а спадзяванне B пры ўмове A = 0 — E[B\mid A=0]=(0+1+1)/3=2/3.

## Гл. таксама 
* Формула поўнага матэматычнага спадзявання

## Зноскі 
## Літаратура 
* 

Катэгорыя:Тэорыя імавернасцей
119-ы гвардзейскі парашутна-дэсантны полк (Расія)

**119-ы гвардзейскі парашутна-дэсантны полк** — тактычнае фарміраванне Паветрана-дэсантных войскаў Расійскай Федэрацыі. Знаходзіцца ў складзе 106-й гвардзейскай паветрана-дэсантнай дывізіі.

Скарочанае найменне — *119 гв. пдп*.

## Гісторыя 
### Перыяд СССР 
Ваеннаслужачыя палка, у складзе 108-га гвардзейскага парашутна-дэсантнага палка ўдзельнічалі ў падаўленні Венгерскай рэвалюцыі 1956 года.

У ліку іншых войскаў полк браў удзел ва ўводзе савецкіх войскаў ў Чэхаславакію.

Полк браў удзел у падаўленні палітычнай апазіцыі ў Баку ў студзені 1990 года.

### Удзел у канфліктах на тэрыторыі Расійскай Федэрацыі 
Падчас «Кастрычніцкага путча Ельцына» 1993 года полк уваходзіў у склад войскаў, якія выступалі на баку прэзідэнта РФ Б. Ельцына і ўдзельнічалі ў сутыкненнях на вуліцах Масквы.

Полк прымаў удзел у Першай і Другой чачэнскіх войнах. Падчас Першай чачэнскай полк удзельнічаў у штурме Грознага, а таксама трымаў абарону на аўтаразвязцы Аргун—Гудэрмес—Шалі. Апошнія падраздзяленні палка выведзены з рэгіёна толькі ў 2004 годзе.

У 2005 годзе 119-ы гвардзейскі ордэна Аляксандра Неўскага парашутна-дэсантны полк быў расфармаваны.

#### Уварванне Расіі ва Украіну (з 2022) 
У маі 2023 года 119-ы гв. пдп сфарміраваны зноў у складзе 106-й гвардзейскай паветрана-дэсантнай дывізіі. Полк адразу пачаў прымаць удзел у баявых дзеяннях на тэрыторыі Украіны на Арцёмаўскім напрамку.

Па сведчаннях сербскага снайпера-найміта Дзеяна Берыча камандаванне палка, у складзе якога ваююць іншыя сербскія найміты, не дазваляла лячыць хворых сербаў, а таксама не забяспечвала іх ваеннай тэхнікай і зброяй. Як заявіў Берыч, «Сербы прыехалі ваяваць за РФ, а нас кінулі як скаціну».

Катэгорыя:Паветрана-дэсантныя войскі Расіі
Катэгорыя:З’явіліся ў 1942 годзе
Міхась Паўлавіч Мамонька

**Міхась Паўлавіч Мамонька** (13 студзеня 1929, цяпер Стаўбцоўскі раён — 30 верасня 2021) — беларускі паэт.

## Біяграфія 
Нарадзіўся 13 студзеня 1929 года на тэрыторыі сённяшняга Стаўбцоўскага раёна. Працаваў настаўнікам у Гродзенскай вобласці.

Памёр 30 верасня 2021 года. Пахаваны на могілках у Стоўбцах.

## Творчасць 
Пісаў на беларускай мове. Выдаў кнігі паэзіі «Тварам да сонца», «Слёзы на камні», «Далечыня», «Колер світання», і інш. Друкаваў творы ў «Літаратуры і мастацтве», «Полымі», у раённых і абласных газетах Беларусі. Асабліва плённа супрацоўнічаў з жыткавіцкай раённай газетай «Новае Палессе».

## Узнагароды 
Адзначаны знакам Саюза пісьменнікаў Беларусі «За вялікі ўклад у беларускую літаратуру», прысвоена званне «Ганаровы член Саюза пісьменнікаў Беларусі».

Катэгорыя:Беларускамоўныя паэты
Мухамед бен Зайд ан-Нахаян

**Мухамед бен Зайд ан-Нахаян** (; нар. 11 мая 1961) — ваенны і дзяржаўны дзеяч ААЭ.

## Біяграфія 
Нарадзіўся ў сям’і заснавальніка і прэзідэнта ААЭ Зайда ібн Султана ан-Нахаяна ад яго трэцяй жонкі Фацімы бінт Мубарак аль-Кетбі.
 
У 2004 годзе стаў Старшынёў Выканаўчага савета эмірата Абу-Дабі.

Быў саветнікам свайго старэйшага брата, былога прэзідэнта краіны, Халіфы ібн Зайда ан-Нахаяна. Калі той перанёс інсульт, стаў фактычным кіраўніком эмірата Абу-Дабі і ўсіх Аб’яднаных Арабскіх Эміратаў з 2014 года, прымаючы ўсе асноўныя рашэнні. Заняў пасаду камандуючага Узброеных сіл ААЭ.

У 2019 годзе The New York Times назвала яго самым магутным арабскім кіраўніком і адным з самых уплывовых людзей у свеце. Па рэйтынгу часопіса Time стаў адным з 100 самых уплывовых людзей 2019 года.

У маі 2022 года заняў пасады прэзідэнта Аб’яднаных Арабскіх Эміратаў і эміра Абу-Дабі.

Па версіі Каралеўскага цэнтра ісламскіх стратэгічных даследаванняў Мухамед бен Зайд прызнаны восьмым самым уплывовым мусульманінам у свеце ў 2023 годзе.

## Крыніцы
Tachymenoides harrisonfordi

**Tachymenoides harrisonfordi** — від змей сямейства . Апісаны ў 2023 годзе.

## Назва 
Від названы ў гонар амерыканскага акцёра Харысана Форда з-за працы акцёра ў міжнароднай прыродаахоўнай дзейнасці, а таксама з-за нянавісці да змей, праяўленай персанажам Індыяна Джонс.

## Распаўсюджанне 
Эндэмік Перу. Распаўсюджаны ў нацыянальным парку Ацішы. Апісана ад аднаго самца, сабранага ў балоце Пантана-ла-Эсперанса на лугах  на вышыні ў 3248&nbsp;м над узроўнем мора.

## Апісанне 
Адзіны асобнік мае 407 даўжыню&nbsp;мм Спіна бледна-жаўтлява-карычневая з раскіданымі чорнымі плямамі, якія ўтвараюць паравертэбральную паласу (шырынёй у адну луску) з кожнага боку на задняй палове цела. Бакі вентралатэральна чорныя (вышыня 2-3 лускі), за якімі ў задняй палове цела ідзе бледна-жаўтлява-бурая падоўжная паласа шырынёй у дзве лускі, акаймаваная з дорзалатэральнага боку чорнай паравертэбральнай палоскай. Горла і першыя 60 мм брушной часткі цела бледна-жаўтлява-карычневыя з чорнымі плямамі і вентралатэральнай чорнай палоскай з кожнага боку аднолькавай даўжыні, астатняя брушная частка і хвост цалкам чорныя. Галава мае дарсальную чорную паласу ад задніх краёў постакуляраў, якая цягнецца па знешніх краях растральных сегментаў над луской галавы (2-3 лускі ў шырыню) і звужаецца да 1 шырыні лускі на шыі перад заканчэннем; збоку галава мае чорныя плямы на надгубных костках і чорную паласу, якая цягнецца ад акуляра па дыяганалі над цемянной косткай над задняй надгубной косткай да кута сківіцы. Радужка медная з вертыкальнай зрэнкай.

Катэгорыя:Фаўна Паўднёвай Амерыкі
Катэгорыя:Вужовыя